มูดีส์หั่นแนวโน้มระบบธนาคารของสิงคโปร์เป็นลบ จากมีเสถียรภาพ
มูดีส์หั่นแนวโน้มระบบธนาคารของสิงคโปร์เป็นลบ จากมีเสถียรภาพ
30 มิ.ย. 2559

มูดีส์ อินเวสเตอร์ เซอร์วิส ได้ทบทวนแนวโน้มระบบธนาคารของสิงคโปร์สู่เชิงลบ จากมีเสถียรภาพ เนื่องจากสภาพแวดล้อมด้านการดำเนินการที่อ่อนแอลงของธนาคารต่างๆ
ยูจีน ทาร์ซิมานอฟ รองประธานและเจ้าหน้าที่อาวุโสฝ่ายเครดิตของมูดีส์ กล่าวว่า แนวโน้มเชิงลบของเราต่อระบบธนาคารของสิงคโปร์ในช่วง 12-18 เดือนข้างหน้านี้ สะท้อนให้เห็นถึงสภาพการดำเนินการที่อ่อนแอลงของธนาคารต่างๆ ในขณะที่การขยายตัวของเศรษฐกิจและการค้าภายในประเทศและภูมิภาคอ่อนแรงลง
โดยมูดีส์คาดว่าจะมีความเสี่ยงมากขึ้นต่อคุณภาพของสินทรัพย์และความสามารถในการทำกำไรของธนาคาร เนื่องจากการลงทุนระดับสูงในภาคธุรกิจที่เกี่ยวข้องกับพลังงาน รวมทั้งหนี้ที่อยู่ในระดับสูงของบรรดาบริษัทภายในประเทศ